Indexi (nagrada)

Indexi je bosanskohercegovačka muzička nagrada koja je do 2008. godine nosila naziv Davorin.http://www.sarajevo-x.com/clanak/081003050

 Uvod 

Osnovni cilj godišnje bh. muzičke nagrade Indexi je afirmacija domaćeg muzičkog stvaralaštva u zemlji i svijetu i valorizacija najuspješnijih ostvarenja bh. muzičkih autora i izvođača u jednoj kalendarskoj godini.

Nagrada je simbolično posvećena uspomeni na grupu Indexi i kao takva valorizira kreativne vrijednosti u domaćem muzičkom stvaralaštvu.

Godišnju bh. muzičku nagradu Indexi, sa prvobitnim nazivom Davorin ustanovio je 2002. godine Josip Dujmović.

 Kandidature i kategorije 

Nagrada Indexi se dodjeljuje u žanrovima pop i rock muzike.
Za nagradu Indexi automatski konkuriraju sva izdanja i muzička ostvarenja državljana Bosne i Hercegovine realizirana, odnosno javno predstavljena i izvedena u razdoblju od 01. 01. do 31. 12. prethodne godine (izborna godina).

Popis svih kandidata za nagradu Indexi javno se objavljuje najkasnije do 15. januara za prethodnu godinu i potom upućuje glasačkom tijelu na glasanje.

 Glasanje 

O nagradama odlučuje glasačko tijelo kojeg čine producenti, predstavnici domaćih muzičkih novinskih, radijskih i televizijskih redakcija, predstavnici domaćih diskografskih kuća, te dobitnici nagrada u prethodnim godinama.

Glasanje se provodi u dva kruga. Glasanjem u prvom krugu se utvrđuju nominacije, a u drugom krugu se glasa za dobitnike nagrade.

Broj nominacija za svaku godinu utvrđuje Upravni odbor i taj broj ne može biti manji od tri, a veći od pet nominacija u svakoj od kategorija.

Glasanjem u prvom krugu, glasačko tijelo među svim ponuđenim kandidatima u svakoj od kategorija glasa za po tri kandidata.

Kandidati sa najvećim brojem glasova po okončanju prvog kruga postaju nominirani za nagradu Davorin.

Nominacije za dobitnike nagrade Davorin objavljuju se u sredstvima javnog informiranja odmah nakon okončanja prvog kruga glasanja.

Glasanjem u drugom krugu, isto glasačko tijelo među svim ponuđenim nominacijama u svakoj od kategorija glasa za po jednog nominiranog kandidata.
Nominirani kandidat sa najvećim brojem glasova po okončanju drugog kruga postaje dobitnik nagrade Davorin.

Brojenje glasova za nominacije i dobitnike nagrade obavlja Direkcija nagrade, a verificira Upravni odbor, koji garantira regularnost i tajnost prebrojavanja glasova.
Rezultati glasanja za dobitnike nagrade su tajna do proglašenja dobitnika nagrade.

 Davorin 2002. 
Prva dodjela nagrade Davorin obavljena je u Bosanskom narodnom pozorištu u Zenici, 24. augusta 2002.

 Dobitnici nagrada: 
Rock grupa godine: Knock Out
Rock album: "Jednom kad sve ovo" Knock Out
Rock pjesma: "Arizona Dream" Zabranjeno pušenje i "Ja sam mor'o" Laka
Pop izvođač godine: Kemal Monteno
Pop album: "Kemo i prijatelji" Kemal Monteno
Pop pjesma: "Kao domine" Hari Mata Hari
Najbolja muška vokalna izvedba: Nermin Puškar (Knock Out)
Najbolja ženska vokalna izvedba: Romana
Najbolja instrumentalna izvedba: Adi Lukovac
Nagrada za novi zvuk: Adi Lukovac i Ortnamenti
Nagrada za internacionalnu saradnju: Emir & Frozen Camels i Cliff Williams (AC/DC), Danny Shepard, *Darrell Nutt
Novi izvođač godine: Lily
Nagrada za produkciju: Zoran Redžić (Jednom kad sve ovo)
Video spot godine: "Explain" Adi Lukovac i Ornamenti i "Što se ljutiš" Punkt
Nagrada za likovno oblikovanje albuma: Dario Vitez (I Bog vozi mercedes)
Koncert godine: Tifa (Skenderija 2001)
Nagrada za muzički web site: Dragutin Matosevic (muzika.bosnia.ba)
Nagrada za muzičku TV emisiju: BH sound (Samir Pašalić)
Nagrada za novinsku muzičku redakciju: Jet set (Dnevni avaz)
Nagrada za muzičkog urednika godine: Samir Pašalić

Nagrada za životno djelo: Indexi

U povodu nagrade za životno djelo grupi Indexi, izvedena su dva koncerta "Tribute to Indexi", na kojima su nastupili: Dado Topić, Zdenka Kovačiček, Omladinski hor Zenica, Željko Bebek, Bajaga i Instruktori, Knock Out, Punkt, Neno Belan, Emir & Frozen Camels, Krug, Posebna vožnja, Teska & Tequila Sunrise Band, Prozor, Nina Kolar i Ofinger.

 Davorin [003. 
Dodjela nagrada obavljena je u zeničkom Bosanskom narodnom pozorištu 18. aprila 2003.

 Dobitnici nagrada: 
Album godine: "Slušaj mater" Edo Maajka
Pjesma godine: "Laži me" Deen
Novi izvođač: Irina Kapetanović & VI
Urbani izvođač: Edo Maajka
Urbani album: "Slušaj mater" Edo Maajka
Urbana pjesma: "Sarajevo, New York, Roma" Emir & Frozen Camels
Pop izvođač: Deen
Pop album: "Ja sam vjetar zaljubljeni" Deen
Pop pjesma: "Ejna" Punkt
Muška vokalna izvedba: Mladen Vojičić Tifa
Ženska vokalna izvedba: Irina Kapetanović
Video spot godine: "Znaš me" Edo Maajka
Novi zvuk: Edo Maajka
Etno album godine: "The Mother of Gypsy Soul" Mostar Sevdah Reunion
Instrumentalistička izvedba: Sinan Alimanović
Nagrada za produkciju: Zele Lipovača (Ja sam vjetar zaljubljeni)
Nagrada za aranžmane: Enes Zlatar Bure
Likovno oblikovanje albuma: Ajna i Anur (Queen of Disco)
Internacionalna saradnja: Aki, Fazla, Tifa i Dado (Pjesma za Davora)
Domaći koncert godine: Omladinski hor Zenica (Tribute to Indexi)
Koncert godine inozemnog izvođača: Tito & BTarantula (Sarajevo)
Nagrada za muzičku redakciju: BH radio 1
Muzički novinar godine: Damir Šehanović
Nagrada za muzički web site: Zabranjeno pušenje
Najbolji komšijsko-susjedski album: "Ruke" Darko Rundek
Najbolji svjetski album: "The Eminem Show" Eminem

 Davorin 2004. 
Dodjela nagrada obavljena je u zeničkom Bosanskom narodnom pozorištu 17. aprila 2004.

 Dobitnici nagrada: 
Album godine: A secret gate – Mostar Sevdah Reunion
Pjesma godine: Mr. Hakim – Erato
Novi izvođač godine: No Rules – Tuzla, Kix – Sarajevo
Rock / urbana grupa: Erogene zone
Rock / urbani album: Mistični znaci – Erogene zone
Rock / urbana pjesma: Marija – Divlje jagode
Pop grupa / izvođač: Erato
Pop album: Backstage – Erato
Pop hit: Taxi – Fuad Backović Deen
Muška vokalna izvedba: Zdravko Čolić
Ženska vokalna izvedba: Irina Kapetanović
Video spot: Il’ je vedro il’ oblačno – Mehmed Ćustović (Adi Lukovac)
Nagrada za muzički meksperiment-drugačiji zvuk: Adi Lukovac
Etno folklorni album: A Secret Gate – Mostar Sevdah Reunion
Album filmske muzike: Gori vatra – Saša Lošić
Instrumentalistička izvedba: Slobodan Bodo Kovačević
Muzička produkcija: Samir Mujagić (album Unikat, 7 Up)
Muzički aranžmani: Sinan Alimanović
Nagrada za zbirku tekstova za muziku: Emir Jugo i Muamer Fazlić
Likovno oblikovanje albuma: Kurt & Plasto (Mistični znaci, Erogene zone)
Najuspješnija internacionalna muzička saradnja: Edo Maajka i Hladno pivo
Domaći koncert godine: Kemal Monteno, koncert "Kemo i prijatelji"
Koncert godine inozemnog izvođača: Cubismo, solistički koncert u Banjoj Luci
Komšijsko-susjedski album: A sad… - Toni Cetinski
Komšijsko-susjedski izvođač: Toše Proeski
Svjetski pop rock album: Sacred Love – Sting

 Posebne nagrade  
za naročite doprinose u povodu 50 godina popularne muzike u BiH dodijeljene su:
Nagrada za muzičku redakciju: Radio Kameleon–redakcija FmJam
Nagrada za muzičkog urednika: Vlatko Marković, FTV
Nagrada za afirmaciju originalne bh muzike: Safet Isović
Nagrada za afirmaciju dječjeg muzičkog stvaralaštva: Zlatan Bostandžić i Princes krofne
Nagrada za domete u klasičnoj muzici: Sarajevska filharmonija
Nagrada za afirmaciju bh muzike izvan zemlje: Ibrica Jusić za album "Amanet"

 Počasne nagrade "Davorin" 
povodom 50 godina popularne muzike u BiH dodijeljene su:

Za 50 godina muzičkog djelovanja: Sabahudin Kurt i Đorđe Kisić
Za prvi autorski snimak na prvoj domaćoj ploči: Ismet Nuno Arnautalić
Za 30 godina od osnivanja i objavljivanja prvog albuma: Bijelo dugme
Za 20 godina od objavljivanja prvog albuma: Zabranjeno pušenje
Za 20 godina muzičkog rada i izvanredne domete: Dino Merlin

 Davorin 2005. 
Dodjela nagrada obavljena je u sarajevskoj Zetri 28. april 2005.

 Dobitnici nagrada: 
Nagrada za muzičke aranžmane: Nikša Bratoš (Dunje i kolači)
Nagrada za muzičku produkciju: Dino Dervišhalidović (Burek)
Likovno oblikovanje albuma: Trio Fabrika (Burek)
Tematski / koncertni album: Live In St. Louis (Zabranjeno pušenje)
Najbolja komšijsko-susjedska pjesma: Hir Aj Kam Hir Aj Go (Magnifico)
Najbolji komšijsko-susjedski album: Vještina (Massimo)
Nagrada za muzičku inovaciju: Dubioza kolektiv
Filmska/pozorišna/TV muzika: Saša Lošić (Kod amidže Idriza)
Najbolji komšijsko-susjedski izvođač: Arsen Dedić
Internacionalna muzička saradnja: Dino Merlin i Nina Badrić
Video spot – urbana muzika: Super žena (Proba / Skroz)
Video spot – pop muzika: Zadnja riječ na usnama (Dejan Kukrić / Maja Tatić)
Ženska vokalna izvedba: Maja Tatić
Vokalna saradnja: Maja Tatić i Tifa
Muška vokalna izvedba: Hari Varešanović
Urbana pjesma godine: No sikiriki (Edo Maajka)
Pop pjesma godine: Supermen (Dino Merlin)
Urbani izvođač godine: Edo Maajka
Pop izvođač godine: Dino Merlin
Debitantski album: Dubioza kolektiv (Dubioza kolektiv)
Urbani album godine: No sikiriki (Edo Maajka)
Pop album godine: Burek (Dino Merlin)
Pjesma godine u svim kategorijama: No sikiriki (Edo Maajka)
Album godine u svim kategorijama: Burek (Dino Merlin)

Nagrada za životno djelo: Bijelo dugme

 Davorin 2006. 

Dodjela nagrada obavljena je u sarajevskom klubu Coloseum 11. maja 2006.

 Dobitnici nagrada: 
Pop album godine: Kopriva, Al Dino
Pop pjesma godine: Nije zbogom teška riječ, Boris Režak
Pop izvođač godine: Al Dino
Najbolji video spot (pop): Jabuka, Igor Vukojević
Urbani/rock album godine: Letu štuke, Letu štuke
Urbana/rock pjesma godine: Minimalizam, Letu štuke
Urbani/rock izbođač godine: Letu štuke
Najbolji video spot (rock): My Music, Sikter
Debitantski album: Rodiš se i umreš, Burhan
Najbolji koncertni album: Turneja 2005, Bijelo dugme
Najbolji tematski album: Najljepše rock balade, Song Zelex
Najbolja muška vokalna izvedba: Leo (Prokleta ljubav)
Najbolja ženska vokalna izvedba: Emina (Radije ranije)
Najbolja vokalna saradnja: Frenkie i Edo Maajka, Hajmo rušit
Internacionalna saradnja: Erato i Tony Cetinski, Sigurni
Nagrada 'Bodo Kovačević' za gitaristu godine: Bato Kostić (Rock Stars)
Nagrada za filmsku muziku: Grbavica, Enes Zlatar Bure

Opširnije na članku Nagrada Davorin 2006

 Reference 

 Vanjski linkovi 
Balkan Media  

Kategorija:Davorin